John Keigwin

skeusennik|Keigwin House
John Keigwin (1641-1716) o antiqwary ha Kernoweger, genys in Porth Enys, Kernow. "Uheldas" o va a'n antiqwarys in Penwyth West, i'ga mysk teylu Boson, Wella Gwavas, Thomas Tonkin, William Borlase, Oliver Pender, ha James Jenkins a Alverton. War-lergh Lhuyd ha Borlase, skentoleth Keigwin a-dro dhe'n tavas Kernowek o "down ha cowal" (profound and complete). "Den deskys fur" o va war-lergh John Boson. Th'era va ajon Frenkek, Latyn, Grew, hag Ebrow ynwedh.

Keigwin a wrug an treylyansow Sowsnek a Pascon Agan Arluth (rag Syr Jonathan Trelawny, Epscop Caresk) ha Creacon of the World a venja bos dyllys gans Davies Gilbert yn 1826 ha 1827. Dew gernowekheans an Pader ev a wrug (onen yn Kernowek Cres ha'n eyl yn Kernowek Dewedhes), warbarth gans kernowekheansow an Deg Lavar Duw, an kensa chaptra a Lever Jenesis, ha lether Charlys I dhe'n Gernowyon.
War-lergh Henry Jenner, th'era nyver a "gabmwreansow coynt" (extraordinary mistakes) yn treylyans Keigwin a'n gwariow Pascon ha Creacon.Henry Jenner (1904). Handbook of the Cornish Language. Jenner ha P. Berresford Ellis rug merkya Keigwin dhe ûsya an ger Ebrow milchamath rag "war" in treylyans lether Charlys.Peter Berresford Ellis (1974). The Cornish Language and its Literature. Routledge. ISBN 978-0-710-07928-2. Orth Google Books Jenner a bredery ynwedh bos Keigwin re wothus a-dro dh'y aswonvos.

John Boson a screfas screfen-bedh Keigwin: can a beder linen yn Kernowek:

En Tavaz Greka, Lathen ha’n Hebra,
En Frenkock ha Carnoack deskes dha,
Gen ol an Gormola Brez ve dotha
Garres ew ni, ha Neidges Ewartha.John Boson (1715). Gwers yn enor John Keigwin, orth www.moderncornish.co.uk

Pednventynyow

Kevrednow yn-mes
 Text a lether an kensa Myghtern Charlys ha radn a Creacon of the World orth www.moderncornish.co.uk

Keigwin, John
Keigwin, John